মুসলমানরা পবিত্র কাবা শরিফকে আল্লাহর ঘর হিসাবে মানেন। তার চারপাশে প্রদক্ষিণ করে বিভিন্ন ইচ্ছা পূরনের জন্যে দোয়া করছেন। মক্কা নগরী এখন দিনরাত সব সময়েই মানুষের পদভারে মুখরিত। জেদ্দায় বিমান অবতরণের পর সবাই মক্কার দিকে ছুটছেন। প্রতি ওয়াক্ত নামাজ কাবা শরীফে আদায় করার জন্যে কাবা শরিফে প্রবেশের চেষ্টা করেন। তবে কাবা শরিফ লোকে পরিপূর্ণ হয়ে গেলে নিরাপত্তারক্ষীরা কাউকে সেখানে ঢুকতে দিচ্ছেন না। অগত্য মুসলমানরা কাবা শরীফের বাইরের খালি জায়গায় নামাজের জন্যে দাঁড়িয়ে যাচ্ছেন।